เมื่อเดือนตุลา62มีการsexกับแฟนแบบไม่ใส่ถุง ไม่แตกใน มีการกินยาคุมฉุกเฉิน ตรวจครรภ์แล้วไม่ท้อง ประจำเดือนมาปกติตั้งแต่เดือนตุลา-ธันวา ต่อมาเดือนมกราคม63 ได้มีการสอดใส่กับแฟนแปปเดียว ตรวจครรภ์เมื่อวันที่27ไม่ท้อง จะหมดเดือนแล้วประจำเดือนยังไม่มาเลยค่ะ ไม่ทราบว่าเป็นเพราะสาเหตุใดคะ แล้วประจำเดือนเดือนนี้จะมาไหมคะ
สวัสดีค่ะ หากหลังจากที่มีเพศสัมพันธ์ไปในเดือน ต.ค. 62 ได้มีประจำเดือนมาแล้วตั้งแต่เดือน ต.ค.- ธ.ค. ก็แสดงว่าไม่ได้มีการตั้งครรภ์เกิดขึ้นค่ะส่วนการมีเพศสัมพันธ์ในเดือน ม.ค. 63 หากไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี และหากได้ตรวจหาการตั้งครรภ์อย่างถูกต้องแล้วในวันที่ 27 ม.ค. แล้วไม่พบการตั้งครรภ์ ก็แสดงว่าไม่ได้มีการตั้งครรภ์เกิดขึ้นแต่อย่างใดค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำให้รอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ